ཞི་ཅིན་ཕིང་གིས།འདི་ལོའི་ལོ་འགོར།ངོས་ནས་ཙུང་ཐུང་ཕུ་ཅིང་དང་ལྷན་དུ་སྤྱི་ལོ་༢༠༡༨ལོ་ནས་༢༠༡༩ལོ་བར་ཀྲུང་ཨུའི་ས་གནས་མཉམ་ལས་སྤེལ་རེས་ལོ་གཉེར་རྒྱུའི་ཐག་བཅད་པ་དང་།ས་གནས་མཉམ་ལས་དེ་འདི་ལོ་དང་སང་ལོ་ལོ་གཉིས་ཀྱི་ཕྱོགས་གཉིས་མཉམ་ལས་ཀྱི་ལས་ཀ་གཙོ་བོར་གཏན་འཁེལ་བྱས་ཡོད།ཀྲུང་གོ་དང་ཨུ་རུ་སུའི་ས་གནས་མཉམ་ལས་ནི་སྐབས་དང་ཏག་ཏག་འཁེལ་ཡོད།རྒྱལ་ཁབ་གཉིས་པོའི་སྲིད་གཞུང་ནས་ས་གནས་ཁག་གིས་མཉམ་ལས་ཀྱི་སྟེགས་བུ་ཆེན་པོ་ཞིག་གཏོད་ནས་མཉམ་དུ་མཉམ་ལས་ཀྱི་གྲུབ་འབྲས་ལོངས་སྤྱོད་བྱ་རྒྱུར་རྒྱབ་སྐྱོར་བྱ་རྒྱུ་ཡིན།ཀྲུང་གོ་དང་ཨུ་རུ་སུ་རྒྱལ་ཁབ་གཉིས་པོའི་ཞིང་ཆེན་དང་ཁུལ་ཁག་གི་འཐུས་མིས་ཀྲུང་གོ་དང་ཨུ་རུ་སུའི་ས་གནས་མཉམ་ལས་སྤེལ་རེས་ལོའི་ཤར་རླུང་ལ་བརྟེན་ནས།ཐུན་མོང་ཐོག་ཀྲུང་གོ་དང་ཨུ་རུ་སུའི་ས་གནས་མཉམ་ལས་ཀྱི་དུས་རབས་གསར་པ་གཏོད་དེ།རྒྱལ་ཁབ་གཉིས་པོའི་འབྲེལ་བ་གོང་འཕེལ་ཡོང་ཆེད་རང་ནུས་འདོན་སྤེལ་བྱ་རྒྱུའི་རེ་བ་ཡོད་ཅེས་ནན་སྟོན་གནང་ཡོད་པ་རེད།